דן לבני

דן לבני (נולד ב־1936) הוא צייר ומורה לאמנות, הציג תערוכות יחיד רבות בישראל, בגרמניה, בלונדון ובארצות הברית. לבני גדל בקיבוץ מעוז חיים, בנם של זוג חלוצים ממייסדי הקבוץ. בשירותו הצבאי היה קצין בפלוגת סיור בחטיבת גבעתי, ובמילואים לאורך השנים השתתף במלחמות ישראל, ואף שירת בגיל מבוגר כקצין חינוך בפיקוד צפון. הוא סיים את לימודי האמנות והכשרת מורים באקדמיה בצלאל בירושלים ב-1962. בשנים 1970-1971 למד באקדמיה לאמנות סנט מרטין בלונדון, במחלקה להדפסי משי וצבע שמן. בשנים 1979-1980 למד פילוסופיה באוניברסיטת חיפה. בשנים 1980-1981 השתלם בסמינר באוסטריה במיש-טכניק ובטמפרה בהדרכת ארנסט פוקס. בשנים 1986-1987 יצא לשנת שבתון באקדמיית המוזיאון לאמנות יפה בבוסטון, בסדנא הבינלאומית להדפסי משי ומונו פרינט. מתגורר בחיפה מאז שנת 1965. נשוי לאורה. הסטודיו שלו נמצא בביתו. עם סיום לימודיו ב-1962 הקים לבני את המחלקה לאמנות בתיכון מקיף א' באר שבע. בשנת 1965 הקים את המסלול לאמנות בתיכון עירוני ה' בחיפה, ולימד בו במשך 38 שנים. בשנים 1979–2000 עסק בהוראת האמנות במכללת גורדון לחינוך, בשנים 1995-2003 לימד בפקולטה לחינוך באוניברסיטת חיפה. בשנים 2001-2004 עסק בהוראת אמנות בעמותת-השוחרים של המרכז החינוכי המחוזי בחיפה. בשנים 1988-2009 הנחה השתלמויות למורים וגננות בבית-הספר לעובדי הוראה בחיפה, וחוגי אמנות במרכז יד לבנים בחיפה. לאורך השנים שילב לבני בעבודתו החינוכית נושאים אקטואליים וחברתיים הנוגעים לקהילה ולסביבה, ועודד את תלמידיו לתרומה בקהילה. לבני כבר מגיל צעיר הכין פלקטים ועיצב במות לאירועים שונים. הוא מצייר בטכניקות רישום, צבע מים, צבע שמן, הדפס עץ, הדפס משי ומונופרינט. כמו כן מבצע עבודות בפורמט גדול במבני ציבור, ציורי-קיר בצבע אקרילי ובתבליטי סגרפיטו. לבני מעיד על יצירותיו שמתחילות ממקורות הטבע, הנוף, ומשולבות עם הדמיון והפנטזיה"., לבני הנציח לוחמים ואירועים בשדה הקרב במאות רישומי מלחמה הנמצאים בספרות, בתערוכות בבתי יד לבנים, במוזיאוני צה"ל, ובציורי קיר רבים במחנות צה"ל, במועדונים ובמקלטים, אותם יצר בעזרת חיילים ותלמידיו באומנות. בנוסף, העניק ליתוגרפיות וחוברות רישומים מיצירתו, לזיכרון לפצועי צה"ל ולמשפחות נפגעים. לאורך השנים הוענקו יצירותיו לאישים שביקרו בעיר, כמו העבודה "אחוות שש הדתות בחיפה" שהעניקה עינת קליש-רותם ראש עיריית חיפה לשר בני גנץ. ב-2019 הוציא ד"ר אלק אפשטיין ספר על ציירים סוריאליסטים בישראל, ובו כתב על עבודתו של לבני והציג רבות מעבודותיו בתחום הסוריאליזם והריאליזם. ב-2021 נבחר להדליק את משואת חטיבת הראל בעצרת הממלכתית לכבוד יום ירושלים, על היותו לוחם, מפקד ואומן שביטא ביצירותיו את חוויותיו מהשירות הצבאי. ציור אקריליק שביצע בשיתוף תלמידי תיכון עירוני ה', בגודל של כ-100 מ"ר, בחצר בית-הספר תבליט הסגרפיטו הגדול בארץ, בבניין בן חמש קומות בשדרות חן תל אביב. 1964 - פרס ראשון בתערוכת אמנים צעירים בתל אביב 1965 - פרס ראשון בתערוכת אמני באר שבע והדרום 1970 - מלגה מקרן שרת לאמנים צעירים 1996 - פרס המורה המצטיין מטעם הסתדרות המורים 1998 - פרס עיריית חיפה ע"ש פנחס שיף על מפעל חיים בחינוך לאמנות 2000 - מדליית העיר חיפה 2006 - תעודת הוקרה מאגודת הציירים בחיפה 2010 - תעודת הוקרה לאמן מצטיין על מפעל חיים באמנות מאגודת הציירים והפסלים 2012 - פרס עיריית חיפה על שם הרמן שטרוק 1967 - קובץ רישומים ממלחמת ששת הימים 1973 - קובץ רישומים וליתוגרפיות ממלחמת יום הכיפורים 1982 - קובץ רישומים ממלחמת לבנון הראשונה 1988 - עט וחרט – קובץ עבודות תלמידים 1998 - קטלוג לתערוכת בוגרים יוצרים לדורותיהם מאמרים וציורים בעיתון קשר-עין איורים לספרים וחוברות של מורשת קרב במשרד הביטחון איורים בעיתונות יומית ובירחון החברה להגנת הטבע 2020 - "שנים ראשונות" על אירועי שנות הארבעים והחמישים בקיבוץ מעוז חיים בסיפור וציור, הוצאה לאור יחד עם אשתו שי חורב, דן לבני, בלקסיקון החיפאים אישים ודמויות בחיפה, דוכיפת הוצאה לאור, עמ' 212, 2018. כתבות בעיתון חי פה: איש שהוא מפעל חיים של אומנות, הוראה ומורשת • ביתו של האומן דן לבני בחיפה דן לבני, אומן מחיפה, ידליק את משואת חטיבת 'הראל' בעצרת יום ירושלים דן לבני אומן חיפאי שמנחיל את אהבתו לאומנות ולבני אדם לדורות הבאים דן לבני האמן מחיפה - מצייר את תלאות השבת השחורה כתבה בנושא תערוכת 40 לשחרור ירושלים בבית יד לבנים בחיפה, סרטון באתר יוטיוב כתבה בנושא הפנינג ציור בגימליאדה 4, סרטון באתר יוטיוב כתבה בנושא פרס מפעל חיים מטעם אגודת הציירים והפסלים, סרטון באתר יוטיוב כתבה בנושא תערוכת חיפה ארט טורונטו, סרטון באתר יוטיוב דן לבני, דף שער בספרייה הלאומית נירית קופל-וונדרמן, אומן חיפאי דן לבני צייר מחיפה, באתר חי פה - חדשות חיפה, ‏2020-10-30 האומן דן לבני, תושב חיפה, ידליק הערב משואה בעצרת הממלכתית לכבוד יום ירושלים, באתר פינטרסט